**ΑΝΑΡΤΗΤΕΟ ΣΤΟ ΔΙΑΔΙΚΤΥΟ**

**ΕΘΝΙΚΟ ΑΣΤΕΡΟΣΚΟΠΕΙΟ ΑΘΗΝΩΝ**

**Ιωάννου Μεταξα & Βασ. Παύλου**

**15236, Πεντέλη**

**Ημερομηνία : 23/03/2018**

**Αρ. Πρωτ.: 35, 23/03/2018**

**Ε Κ Δ Η Λ Ω Σ Η Ε Ν Δ Ι Α Φ Ε Ρ Ο Ν Τ Ο Σ Γ Ι Α Α Μ Ε Σ Η Κ Α Λ Υ Ψ Η Θ Ε Σ Η Σ**

**Θέμα: Πρόσκληση εκδήλωσης ενδιαφέροντος για απασχόληση συνεργατών στο πλαίσιο αναγκών του έργου Sentinels Rolling Archive Operations που υλοποιείται από το ΕΘΝΙΚΟ ΑΣΤΕΡΟΣΚΟΠΕΙΟ ΑΘΗΝΩΝ.**

**Σχετ.:** Το απόσπασμα πρακτικού της 1130ης Συνεδρίασης της 26ης Οκτωβρίου 2017 με θέμα «Έγκριση προκήρυξης θέσεων ειδικών σε θέματα remote sensing για τις ανάγκες τηλεπισκόπησης και πληροφορικής, στο πλαίσιο του ερευνητικού έργου Sentinels Rolling Archive Products User Access, Operations, Maintenance and Evolutions, όπως προβλέπεται στο τεχνικό δελτίο του έργου (Έγγραφο Αρ. Πρωτ: ΙΑΑΔΕΤ 151, 5/03/2018)».

Σε συνέχεια του ανωτέρω σχετικού, το ΕΘΝΙΚΟ ΑΣΤΕΡΟΣΚΟΠΕΙΟ ΑΘΗΝΩΝ, στο πλαίσιο υλοποίησης του έργου *Sentinels Rolling Archive User Access, Operations, Maintenance and Evolutions* που χρηματοδοτείται από τον Ευρωπαϊκό Οργανισμό Διαστήματος, προσκαλεί τους ενδιαφερόμενους να υποβάλουν εκδήλωση ενδιαφέροντος για την κάλυψη θέσεων για ειδικούς επιστήμονες θετικής κατεύθυνσης με εξειδίκευση στην πληροφορική, σύμφωνα με την παρακάτω προκήρυξη, στην οποία περιγράφεται το αντικείμενο των θέσεων.

**ΤΙΤΛΟΣ ΘΕΣΗΣ: Operations engineer/IT support**

**ΠΕΡΙΓΡΑΦΗ ΘΕΣΗΣ:** Διαχείριση, λειτουργία και παρακολούθηση του διαδικτυακού κόμβου λήψης και διαμεταγωγής δεδομένων των δορυφορικών συστημάτων Sentinels. O/η υποψήφιος/α ενδέχεται να απασχοληθεί και σε άλλα έργα της ομάδας που αφορούν την ανάπτυξη συστημάτων για την διαχείριση και επεξεργασία δορυφορικών δεδομένων από τις κεραίες λήψης του Εθνικού Αστεροσκοπείου Αθηνών.

**ΤΕΧΝΙΚΕΣ ΔΕΞΙΟΤΗΤΕΣ:** Άριστη χρήση λειτουργικού Linux, και χρήση scripting languages

**ΠΕΛΑΤΗΣ:** Ο πελάτης είναι ο Ευρωπαϊκός Οργανισμός Διαστήματος ο οποίος επιθυμεί την απρόσκοπτη μεταφορά, διαχείριση και διανομή των Ευρωπαϊκών δορυφορικών δεδομένων Sentinel σε διαφορετικές ομάδες χρηστών.

**ΕΝΑΡΞΗ ΚΑΙ ΔΙΑΡΚΕΙΑ ΠΡΟΣΛΗΨΗΣ:** Άμεση πρόσληψη ανάλογα με τις δυνατότητες του ενδιαφερόμενου/ης. Το έργο έχει διάρκεια ζωής τουλάχιστον μέχρι το 2020.

**ΑΠΟΔΟΧΕΣ**: Κυμαινόμενες αναλόγως των προσόντων που ανταποκρίνεται στο επίπεδο του κάθε υποψηφίου.

**ΑΠΟΣΤΟΛΗ ΒΙΟΓΡΑΦΙΚΩΝ**: Τα βιογραφικά θα πρέπει να **υποβάλλονται ηλεκτρονικά στον επιστημονικό υπεύθυνο του έργου, Δρ. Χαράλαμπο Κοντοέ στην ηλεκτρονική διεύθυνση** **kontoes@noa.gr** **και στην κα Ίλια Κανταρτζή (****ikantartzi@noa.gr****),** με θέμα τον τίτλο της θέσης **«Operations engineer/IT support»**. Η πρόσληψη θα πραγματοποιηθεί κατόπιν συνέντευξης του υποψηφίου με τον ΕΥ του έργου και με απαραίτητη την προϋπόθεση ότι ο υποψήφιος δηλώνει πλήρως διαθέσιμος την χρονική στιγμή που οι ανάγκες του έργου το απαιτήσουν.

**ΕΠΙΣΥΝΑΠΤΟΜΕΝΑ ΕΓΓΡΑΦΑ :** Oι υποψήφιοι αναμένεται να υποβάλουν βιογραφικό τους σημείωμα.

Αντικείμενο προκήρυξης:

Το Ινστιτούτο Αστρονομίας, Αστροφυσικής, Διαστημικών Εφαρμογών και Τηλεπισκόπησης (ΙΑΑΔΕΤ) του Εθνικού Αστεροσκοπείου Αθηνών (ΕΑΑ) έχει αναπτύξει τα τελευταία χρόνια τεχνολογίες αιχμής στη Δορυφορική Παρατήρηση της Γης και έχει καταφέρει να τοποθετηθεί ανάμεσα σε παραδοσιακά Ευρωπαϊκά ιδρύματα και φορείς του χώρου. Σε αυτό το πλαίσιο το Κέντρο διαχειρίζεται μια σειρά από Ευρωπαϊκά έργα χρηματοδότησης και έχει καταφέρει να δημιουργήσει μια σταθερή ομάδα τριάντα περίπου επιστημόνων.

Πρόσφατα, ο Ευρωπαϊκός Οργανισμός Διαστήματος εμπιστεύτηκε στο ΙΑΑΔΕΤ/ΕΑΑ την λειτουργία των International[[1]](#footnote-1), DIAS[[2]](#footnote-2) και Collaborative[[3]](#footnote-3) Hubs για τη διαμεταγωγή δορυφορικών δεδομένων Sentinels στην παγκόσμια κοινότητα χρηστών. Ανάμεσα στις αρμοδιότητες του φορέα βρίσκεται η επιχειρησιακή υποστήριξη του κόμβου αυτού, ο εντοπισμός και διόρθωση τεχνικών προβλημάτων για την απρόσκοπτη παροχή της υπηρεσίας 24/7, η σύνταξη τεχνικών αναφορών για την δικτυακή και λειτουργική απόδοση του κόμβου, και η εξυπηρέτηση των χρηστών αυτού.

Απαραίτητα προσόντα:

* Πτυχιούχος πανεπιστημιακής (ΑΕΙ) ή τεχνολογικής εκπαίδευσης (ΤΕΙ), τμήματος Πληροφορικής ή παρεμφερούς πτυχίου. Εάν δεν υπάρχει πτυχίο, βεβαιωμένη γνώση χρήσης συστημάτων Η/Υ & Πληροφορικής.
* Εργασιακή εμπειρία στη διαχείριση Linux Servers (Debian, Ubuntu, CentOS & Red Hat).
* Δυνατότητα καλής λειτουργίας των συστημάτων και των παρεχόμενων υπηρεσιών, φροντίζοντας για την αναβάθμιση και την απρόσκοπτη λειτουργία τους.
* Άριστη γνώση χρήσης του Linux Command Line Interface (CLI).
* Άριστη γνώση τουλάχιστον μίας γλώσσας scripting (π.χ. Python, Bash)
* Πολύ καλή γνώση της Αγγλικής γλώσσας.

Προαιρετικά προσόντα που θα συνεκτιμηθούν:

* Εμπειρία στην εγκατάσταση, παραμετροποίηση και διαχείριση virtualization τεχνολογιών (virtual machines, KVM hypervisors, κλπ).
* Εμπειρία στην χρήση προγραμμάτων παρακολούθησης σφαλμάτων (bug and issue tracking), όπως για παράδειγμα το Jira.
* Γνώση στην εγκατάσταση , παραμετροποίηση και διαχείριση Web servers.
* Γνώσεις στη διαχείριση Βάσεων Δεδομένων (π.χ. HSQLDB, InfluxDB, MySQL, PostgreSQL).
* Γνώσεις σε ζητήματα ασφαλείας (firewall rules, tracking user activity, security checks)
* Εμπειρία στη χρήση τεχνολογιών παρακολούθησης υπηρεσιών και υποδομής (π.χ. ELK, Munin, Splunk, NewRelic κλπ).
* Γνώση στην εγκατάσταση, παραμετροποίηση και διαχείριση λογισμικών για τη λειτουργία web services. (π.χ. Apache, Tomcat, Nginx, Haproxy)
* Βασικές γνώσεις δικτύου και δικτυακών πρωτοκόλλων (TCP/IP, UDP, HTTP, FTP, VRRP)
* Δεξιότητες στον προγραμματισμό. Ενδεικτικά αναφέρονται οι ακόλουθες γλώσσες προγραμματισμού: C, C++, Java, Python, PHP, JavaScript, SQL.
1. <https://inthub2.copernicus.eu/> [↑](#footnote-ref-1)
2. <https://diashub3.copernicus.eu> [↑](#footnote-ref-2)
3. <https://colhub3.copernicus.eu/> [↑](#footnote-ref-3)